তিনি নিজে জবাবদিহিতা পছন্দ করেন। এটা বলতে গিয়ে তিনি বলেছেন, জবাবদিহিতার অর্থ স্ব”ছতা এবং যেকোনো জিজ্ঞাসায় উত্তর দিতে বাধ্যবাধকতা। জবাবদিহিতা মানে দায়বদ্ধতা। স্বচ্ছ ও যথাযথভাবে কাজ সম্পাদন করাই জবাবদিহিতা। বর্তমান বিশ্বে জবাবদিহিতাকে সুশাসনের পূর্বশর্ত হিসেবে বিবেচনা করা হয়। জবাবদিহিতা ছাড়া সুশাসন প্রতিষ্ঠিত হয় না। প্রশাসনিক সাফল্য আসে না। Stephen R. Covey বলেছেন, Accountability breeds response-ability. Karl Levin- Gi fvlvq- Restoring responsibility and accountability is essential to the economic and fiscal health of the nation. Ab¨w`‡K, Winston Churchill e‡j‡Qb- The price of greatness is accountability. একজন ব্যক্তি হিসেবে পরিবারের কাছে যেমন আমাদের দায়বদ্ধতা আছে, তেমনি কর্পোরেট শাখায় প্রতিষ্ঠানের কাছে এবং জনপ্রতিনিধি হিসেবে জনগণের কাছে আমাদের দায়বদ্ধতা রয়েছে। এ দায়বদ্ধতা হলো জনগণের যেকোনো জিজ্ঞাসা ও প্রত্যাশা পূরণের দায়বদ্ধতা। দায়বদ্ধতাই কাজ করার অনুপ্রেরণা যোগায়, ভালো কাজের পথ দেখায় এবং এ দায়বদ্ধতাই সকল উন্নয়নের নিয়ামক শক্তি। আমি এই জবাবদিহিতা বা দায়বদ্ধতাকে আমার কাজের সঙ্গী হিসেবে বিবেচনা করি। সকল ব্যক্তিগত, প্রাতিষ্ঠানিক ও সরকারি দায়িত্বপালন আমি এ জবাবদিহিতার আলোকে বাস্তবায়ন করেছি। জবাবদিহিতার আলোকেই আমি আমার নির্বাচনি এলাকার উন্নয়নে, জনগণের কল্যাণ সাধনে কাজ করার শক্তি পেয়েছি, নিবেদিত প্রাণে কাজও করেছি। প্রায় তিন বছর যোগাযোগ মন্ত্রীর দায়িত্বপালন করেছি। দেশের বৃহৎ প্রকল্প- পদ্মা সেতুর আনুষঙ্গিক কাজ শেষ করে মূল সেতুর প্রস্তুতি কার্যক্রম চূড়ান্ত পর্যায়ে নিয়ে এসেছি। আমার এই দায়িত্বপালনের সময় বিভিন্নভাবে আমার বিপক্ষে নেতিবাচক কথা এসেছে, মিডিয়া অসত্য তথ্য দিয়ে রিপোর্ট করেছে এবং মিডিয়ার অসত্য রিপোর্টে বিভিন্ন দেশি-বিদেশি সংস্থা, ব্যক্তি প্রভাবিত হয়েছেন- আমি আমার কাজের মাধ্যমে, সেসব বিতর্ক এড়াতে চেয়েছি। আমি মনে করি, আমার বিরুদ্ধে এসব অসত্য রিপোর্টের বিষয়ে জনগণকে অবহিত করা এবং সত্য ঘটনা জানানো দরকার। কারণ, বর্তমান বিশ্বে Information বা তথ্যই শক্তি। তাই বলা হয়, Information is power, Information is knowledge and Information is security| অর্থাৎ তথ্যই শক্তি, তথ্যই জ্ঞান এবং তথ্যই নিরাপত্তা। তথ্যের যথাযথ ব্যবহার, তথ্যের নিরপেক্ষতা ও তথ্যের সত্যতা ব্যক্তি, সমাজ ও দেশের জন্য সমপ্রযোজ্য। তাই তথ্যের এ শক্তি বিবেচনায় আমি এ লেখার আশ্রয় নিয়েছি। এ লেখায় আমি কিছু কৈফিয়ত বা প্রশ্নের উত্তর দেয়ার পাশাপাশি অসত্য রিপোর্টের অন্তরালের ঘটনা বা সত্য ঘটনা তুলে ধরে জনমনের বিভ্রান্তি দূর করার চেষ্টা করেছি। আমার কর্মময় জীবনের অবদান নিয়েও বিভিন্ন আঙ্গিকে পত্রিকায় সংবাদ প্রকাশিত হয়েছে। বিশেষ করে, বিশ্ববিদ্যালয় ক্যাম্পাস শিক্ষার ওপর গুরুত্ব দিয়ে একটি প্রতিবেদন প্রকাশ করে। যোগাযোগ মন্ত্রণালয়ে দায়িত্ব পালনকালীন কার্যক্রম নিয়ে মন্ত্রণালয় একটি উন্নয়ন পুস্তিকা বের করে। এছাড়া, বাংলাদেশের স্থায়ী প্রতিনিধি হিসেবে BOAO Forum for Asia (BFA) সম্মেলনে আমার অংশগ্রহণভিত্তিক একটি ফটো অ্যালবাম প্রকাশিত হয়েছে। তথ্য ও যোগাযোগ প্রযুক্তি মন্ত্রণালয়ে অল্পদিন দায়িত্ব পালন সময়ে আমি সিঙ্গাপুরে আইসিটি সম্মেলনে অংশগ্রহণ করি। এ সম্মেলনের ওপর ভিত্তি করেও একটি সচিত্র পুস্তিকা প্রকাশিত হয়েছে। যোগাযোগ মন্ত্রণালয়ে মন্ত্রী থাকাকালীন পত্রিকার অভিযোগ/প্রতিবেদন-এর করণীয় সম্পাদনে বিভিন্ন অধিদপ্তর/সংস্থাকে আমি UO-Note লিখতাম। এসব নোটে কাজের স্বচ্ছতা ও জবাবদিহিতাকে আমি গুরুত্ব দিয়েছি। কতিপয় পত্রিকা, বিশেষ করে, দৈনিক প্রথম আলো ও ডেইলি স্টার আমি মন্ত্রী থাকাকালীন যোগাযোগমন্ত্রীর অফিস সংস্কার, যোগাযোগমন্ত্রীর জন্য নতুন গাড়ি ক্রয় এবং কালকিনিতে আমার বাড়ি নির্মাণ নিয়ে অসত্য ও বিভ্রান্তিমূলক খবর প্রকাশ করেছে এবং সম্পাদকীয়, উপ-সম্পাদকীয় ও কার্টুন ছেপেছে। লেখাগুলোকে একত্র করে ‘আমি ও জবাবদিহিতা’ নামে এ পুস্তিকা সম্পাদনার উদ্যোগ গ্রহণ করি। স্বচ্ছতার জন্য পত্রিকার অসত্য রিপোর্ট এবং এ রিপোর্টকে কেন্দ্র করে বিভিন্ন সুধীজনের মিডিয়ার বক্তব্যের পরিপ্রেক্ষিতে আমি সংশ্লিষ্ট সম্মানিত ব্যক্তিদের চিঠি দিয়েছি। এ চিঠিগুলো প্রাসঙ্গিক বিবেচনায় এ বইয়ের সংলগ্নিতে দেওয়া হয়েছে।